**Obec Sihelné vyhlasuje výberové konanie na funkciu „Hlavný kontrolór obce Sihelné“**

Obec Sihelné vyhlasuje výberové konanie na funkciu „Hlavný kontrolór obce Sihelné“ v zmysle §18a zák. č. 369/1990 Zb. o obecnom zriadení v platnom znení a v zmysle uznesenia Obecného zastupiteľstva obce Sihelné č. E/7 zo dňa 21. októbra 2019

**Voľby** Hlavného kontrolóra obce Sihelné,

ktoré sa uskutoční dňa 13. 12. 2019,

na zasadnutí Obecného zastupiteľstva obce Sihelné

***Kvalifikačné predpoklady a požiadavky:***

* Ukončené minimálne úplné stredné vzdelanie;
* Bezúhonnosť;
* Aktívne ovládanie práce na počítači;
* Znalosť základných noriem samosprávy; právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov

***Všeobecné podmienky:***

* Hlavný kontrolór je volený obecným zastupiteľstvom na funkčné obdobie 6 rokov;
* Na základe uznesenia Obecného zastupiteľstva obce Sihelné č. E/7. rozsah pracovného úväzku Hlavného kontrolóra obce Sihelné je na kratší pracovný čas 15 hodín/týždenne
* Plat hlavného kontrolóra je v zmysle § 18c, ods. 1) zák. č. 369/1990 Zb. o obecnom zriadení v znení neskorších zmien a doplnkov.
* Predpokladaný nástup do zamestnania je od 1. januára 2020
* Funkcia hlavného kontrolóra je nezlučiteľná s výkonom funkcie starostu obce, poslanca obecného zastupiteľstva, iného zamestnanca obce a s funkciou podľa osobitného zákona

***Náležitosti písomnej prihlášky:***

* Písomná prihláška bude obsahovať: titul, meno, priezvisko, dátum narodenia, adresu trvalého pobytu resp. adresa na doručenie na adresu, ktorá nie je zhodná s trvalým pobytom, kontaktné údaje: e-mail, telefón, účel podania písomnej prihlášky.
* Profesijný životopis s prehľadom doterajšej praxe s uvedením pracovnej pozície;
* Úradne overená fotokópia príslušného dokladu o najvyššom dosiahnutom vzdelaní;
* Výpis z registra trestov nie starší ako 3 mesiace alebo údaje potrebné na vyžiadanie výpisu z registra trestov podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov;
* Písomný súhlas uchádzača so zverejnením a spracovaním osobných údajov podľa zákona č. 18/2018 Z. z. o ochrane osobných údajov v platnom znení na účely vykonania voľby hlavného kontrolóra na zasadnutí obecného zastupiteľstva obce Sihelné

***Termín podania prihlášky:***

* Doručiť do 12. 12. 2019 do 12.00 hod
* Prihlášku spolu s prílohami zaslať alebo osobne doručiť na adresu: Obec Sihelné - Obecný úrad č. p. 217, 029 46
* V uzatvorenej obálke označenej: **„Voľba hlavného kontrolóra – neotvárať“** s adresou odosielateľa.

Zverejnené na úradnej tabuli obce: 30. októbra 2019

Zvesené z úradnej tabule obce:

                                                                                               Mgr. Ľubomír Piták

Starosta obce